သူရဲကောင်းမှတ်တမ်းဝင်တံဆိပ်

သူရဲကောင်းမှတ်တမ်းဝင်တံဆိပ်သည် မြန်မာ့တပ်မတော် စွမ်းရည်သတ္တိဆိုင်ရာ ဂုဏ်ထူးဆောင်တံဆိပ်တစ်ခုဖြစ်သည်။ ပြည့်စုံရမည့် အရည်အချင်းများ သူရဘွဲ့ဖြင့် ဂုဏ်ပြုချီးမြှင့်အပ်နှင်းထိုက်သည့် အရည်အချင်း ရာနှုန်းပြည့် မမီသော်လည်း ရန်သူနှင့်ရင်ဆိုင် တိုက်ခိုက်ရာ၌ ကြံ့ခိုင်သောစိတ်ဓာတ်၊ ပြောင်မြောက်သော သူရသတ္တိဖြင့် မိမိတာဝန်ကို ထမ်းဆောင်ခြင်း။ ဆုတံဆိပ်ဆိုင်ရာ အသေးစိတ်အချက်အလက်များ သူရဲကောင်းမှတ်တမ်းဝင်တံဆိပ်၏ ပုံသဏ္ဌာန်၊ အရွယ်အစား၊ အတိုင်းအထွာ၊ ဖဲကြိုးအရောင်အသွေး၊ တံဆိပ်အမှတ်အသားများနှင့် ပတ်သက်၍ အဓိပ္ပာယ်ဖော်ဆောင်ချက်များဖြစ်သည်။ ပစ္စည်းအမျိုးအစားနှင့် အလေးချိန် ဆုတံဆိပ်အား (၁၄ ပဲရည်) ရွှေ ၃ ကျပ်သားဖြင့် ပြုလုပ်ထားသည်။ ပုံသဏ္ဌာန်နှင့် အရွယ်အစား စက်ဝိုင်းပုံသဏ္ဌာန်ဖြစ်၍ အချင်း ၃.၂ စင်တီမီတာရှိသည်။ တံဆိပ်၏ အလယ်တွင် အချင်း၂.၃ စင်တီမီတာရှိ စက်ဝိုင်းအတွင်း ရောင်ခြည်ဖြာထွက်နေဟန် ၅ ထောင့်ကြယ်ကို ဖောင်းကြွပြုလုပ်ထားသည်။ အတွင်းစက်ဝိုင်းနှင့် အပြင်စက်ဝိုင်း၏ အကြားတွင် မြန်မာပန်းပုံခွေပုံဖော်ထားသည်။ တံဆိပ်၏ ကျောဘက်တွင် “ပြည်ထောင်စုသမ္မတမြန်မာနိုင်ငံတော်” ဟူသော စာတန်းကို အထက်၌လည်းကောင်း၊ “သူရဲကောင်းမှတ်တမ်းဝင်တံဆိပ်” ဟူသောစာတန်းကို အောက်၌ လည်းကောင်း ထား၍ တံဆိပ်အဝိုင်းအလိုက် ဖောင်းကြွပြုလုပ်ထားသည်။ အလယ်လစ်လပ်သော နေရာတွင် ချီးမြှင့်အပ်နှင်းသည့် ခုနှစ်သက္ကရာဇ်ကို ရေးထိုးထားသည်။ တံဆိပ်ထိပ်တွင် ဖဲကြိုးတပ်ဆင်ရန် ရွှေဖြင့်ပြုလုပ်ထားသော ကွင်းကလေး တပ်ဆင်ထားသည်။ ဖဲကြိုးအရွယ်အစားနှင့် အရောင်အသွေး ဖဲကြိုး၏ အရောင်မှာ ဟင်္သပဒါးအနီရောင်ဖြစ်၍ အကျယ်မှာ ၃.၈ စင်တီမီတာရှိသည်။ ဖဲကြိုး၏ အလယ်တွင် ၀.၈ စင်တီမီတာအကျယ်ရှိ အစိမ်းရောင်အစင်းရှိ၍ ယင်းအစိမ်းရောင်၏ ဘေးတစ်ဖက်တစ်ချက်တွင် ၀.၅ စင်တီမီတာ အကျယ်ရှိ အဖြူရောင်အစင်း ၂ စင်းရှိသည်။ တံဆိပ်ပါ အမှတ်အသားများနှင့် ပတ်သက်၍ အဓိပ္ပာယ်ဖော်ဆောင်ချက် မြန်မာပန်းပုံခွေသည် မြန်မာ့ရိုးရာ ယဉ်ကျေးမှုအနုပညာကို ဖော်ဆောင်သည်။ ကြယ်၏ ရောင်ခြည်ဖြာထွက်နေသည့် သဘောမှာ တံဆိပ်ချီးမြှင့်ခံရသူတို့ အစဉ်အမြဲ အရည်အသွေးတောက်ပြောင်မှုရှိသည့်အဓိပ္ပာယ်ကို ဖော်ဆောင်သည်။ ပုံတူတံဆိပ်ငယ် ဤတံဆိပ်နှင့်အတူ ချီးမြှင့်မည့် ပုံတူတံဆိပ်ငယ်ကို လက်ဝဲဘက်ရင်ဘက်တွင် တပ်ဆင်ရန်ဖြစ်သည်။ ဂုဏ်ပြုစာလွှာ ဤတံဆိပ်နှင့်အတူ ရွှေရောင်ဖြင့်ရိုက်နှိပ်ထားသော ဂုဏ်ပြုစာလွှာတစ်စောင် ပါရှိသည်။ ချီးမြှင့်ခြင်းခံရသူများ ၂၀၂၅ ခုနှစ် ချီးမြှင့်သည့်နှစ်ရာထူးအမည်အဖွဲ့အစည်းချီးမြှင့်သူ၂၀၂၅ဗိုလ်ချုပ်အောင်နေမျိုးကာကွယ်ရေးဝန်ကြီးဌာနမင်းအောင်လှိုင်ဗိုလ်မှူးချုပ်ထွန်းထွန်းဝင်းကာကွယ်ရေးဝန်ကြီးဌာနဗိုလ်မှူးကြီးကျော်စံဦးကာကွယ်ရေးဝန်ကြီးဌာနဗိုလ်မှူးကြီးဖြူဝင်းကာကွယ်ရေးဝန်ကြီးဌာနဗိုလ်မှူးကြီးနိုင်ဝင်ကာကွယ်ရေးဝန်ကြီးဌာနရဲမှူးချုပ်မျိုးသူရနောင်မြန်မာနိုင်ငံရဲတပ်ဖွဲ့ဒုတိယဗိုလ်မှူးကြီးရဲဝင်းထွန်းကာကွယ်ရေးဝန်ကြီးဌာနဒုတိယဗိုလ်မှူးကြီးကောင်းမြတ်သူကာကွယ်ရေးဝန်ကြီးဌာနဗိုလ်ကြီးကျော်ကျော်ခန့်ကာကွယ်ရေးဝန်ကြီးဌာန နောက်ထပ်ကြည့်ရန် သုဓမ္မသင်္ဂဟ အောင်ဆန်းသူရိယဘွဲ့ ဇေယျကျော်ထင်ဘွဲ့ ကိုးကား ကဏ္ဍ:မြန်မာ့ စစ်ဘက်ဆိုင်ရာ ဘွဲ့ / တံဆိပ်များ ကဏ္ဍ:စွမ်းရည်သတ္တိဆိုင်ရာ ဂုဏ်ထူးဆောင်တံဆိပ်များ